* **มาตรการบริหารจัดการกำลังคนภาครัฐ (พ.ศ. 2566 – 2570) และแนวทางปฏิบัติ**

 มาตรการบริหารจัดการกำลังคนภาครัฐ (พ.ศ. 2566 – 2570) และแนวทางปฏิบัติ *(อ้างอิง:
หน้า 35 – 36)* ของคณะกรรมการกำหนดเป้าหมายและนโยบายกำลังคนภาครัฐ (คปร.) ได้กำหนดแนวทาง
การจัดสรรอัตราว่างจากผลการเกษียณอายุของข้าราชการครูและบุคลากรทางการศึกษาในสถานศึกษา ดังนี้

 **1. ตำแหน่งที่เห็นควรจัดสรรคืนทั้งหมด เพื่อให้ส่วนราชการสามารถแต่งตั้งบุคคล
ได้อย่างต่อเนื่องทันที**

 **- ตำแหน่งผู้บริหารสถานศึกษาที่มีจำนวนนักเรียนตั้งแต่ 120 คนขึ้นไป** ยกเว้นตำแหน่งผู้บริหารสถานศึกษาที่อยู่ในแผนการถ่ายโอนให้แก่องค์กรปกครองส่วนท้องถิ่น หรืออยู่ในแผนการ
ควบรวมสถานศึกษา ให้ส่วนราชการแต่งตั้งบุคคลได้อย่างต่อเนื่องทันที เนื่องจากเป็นตำแหน่งที่มีความสำคัญ
ต่อการบริหารงานของสถานศึกษาตลอดจนการขับเคลื่อนการปฏิรูปการศึกษาและนโยบายสำคัญ
ของกระทรวงศึกษาธิการ

 **2. ตำแหน่งที่ ก.ค.ศ. กำหนด พิจารณาจัดสรรตามเงื่อนไขเฉพาะกรณี ดังต่อไปนี้**

 **2.1 ตำแหน่งสำหรับบรรจุนักเรียนทุนรัฐบาล**

**2.2 ตำแหน่งซึ่งมีหน้าที่เป็นผู้สอนในโรงเรียนระดับประถมศึกษา โรงเรียนขยายโอกาส
และโรงเรียนระดับมัธยมศึกษา หรือกลุ่มสถานศึกษา1** ที่มีการจัดการเรียนการสอนแบบรวมสถานศึกษา
ที่มีจำนวนนักเรียนตั้งแต่ 120 คนขึ้นไป ในพื้นที่ปกติ และไม่อยู่ในแผนการถ่ายโอนให้แก่องค์กรปกครองส่วนท้องถิ่น

 ทั้งนี้ ให้ ก.ค.ศ. สามารถพิจารณานำตำแหน่งที่มีอัตรากำลังครูผู้สอนเกินเกณฑ์อัตรากำลังของ ก.ค.ศ. มากำหนดเป็นตำแหน่งผู้บริหารสถานศึกษาให้กับโรงเรียนที่มีนักเรียน 61 – 119 คน2ที่มีความจำเป็นอย่างยิ่งที่จะต้องมีผู้บริหารสถานศึกษาในระหว่างที่รอดำเนินการตามแผนการควบรวมโรงเรียนขนาดเล็ก

**1 กลุ่มสถานศึกษา** หมายถึง สถานศึกษาในสังกัด สพฐ. ที่มีการจัดการเรียนการสอนแบบรวมสถานศึกษาตั้งแต่ 2 แห่งขึ้นไป
 ตามประกาศของสำนักงานเขตพื้นที่การศึกษา โดยกลุ่มสถานศึกษาถือเป็นเพียงหนึ่งสถานศึกษา

 **2 การนำอัตราว่างครูผู้สอนเกินเกณฑ์มากำหนดเป็นตำแหน่งผู้บริหารสถานศึกษาให้กับโรงเรียนที่มีนักเรียน 61 – 119 คน**

 สพท. จะต้องบริหารอัตรากำลังข้าราชการครูฯ ดังต่อไปนี้

 1. สพท. จะต้องบริหารอัตรากำลังข้าราชการครูฯ สายงานการสอนให้ครบถ้วนจนไม่มีสถานศึกษาใดภายในสังกัดของ สพท. ขาดอัตรากำลังข้าราชการครูฯ สายงานการสอน

 2. โรงเรียนปลายทางที่มีนักเรียน 61 – 119 คน และต้องการกำหนดตำแหน่งผู้บริหารสถานศึกษา จะต้องมีความจำเป็นอย่างยิ่งที่จะต้องมีผู้บริหารสถานศึกษาในระหว่างที่รอดำเนินการตามแผนการควบรวมโรงเรียนขนาดเล็ก

 3. เมื่อดำเนินการตามข้อ 1. แล้ว สพท. ยังคงมีอัตราว่างครูผู้สอนคงเหลือ และประสงค์จะนำอัตราคงเหลือดังกล่าว มากำหนดเป็นตำแหน่งผู้บริหารสถานศึกษา ให้เสนอเหตุผลความจำเป็นและประโยชน์ในการบริหารอัตรากำลังในการประชุม อ.ก.ค.ศ. เขตพื้นที่การศึกษา

 4. จัดส่งมติ อ.ก.ค.ศ. เขตพื้นที่การศึกษา พร้อมด้วยเหตุผลความจำเป็นและประโยชน์จากการบริหารอัตรากำลังดังกล่าว ไปยัง สพฐ. เพื่อเสนอขอความเห็นชอบเป็นรายกรณ

**2.3 ตำแหน่งผู้บริหารสถานศึกษาและตำแหน่งซึ่งมีหน้าที่เป็นผู้สอนในโรงเรียนระดับประถมศึกษา โรงเรียนขยายโอกาส และโรงเรียนระดับมัธยมศึกษา ในพื้นที่จังหวัดชายแดนภาคใต้** (จังหวัดสตูล ยะลา ปัตตานี นราธิวาส และ 4 อำเภอในจังหวัดสงขลา ได้แก่ อำเภอจะนะ เทพา นาทวี และสะบ้าย้อย) และในพื้นที่พิเศษ เสี่ยงภัย ทุรกันดาร ชนกลุ่มน้อย เกาะ ภูเขา และพื้นที่ในเขตชายแดนที่มี่อาณาเขตติดต่อ
กับประเทศเพื่อนบ้าน

**2.4 ตำแหน่งผู้บริหารสถานศึกษาและตำแหน่งซึ่งมีหน้าที่เป็นผู้สอนในโรงเรียนการศึกษาเพื่อคนพิการ โรงเรียนการศึกษาสงเคราะห์ และโรงเรียนตามโครงการพระราชดำริ3** หรือเป็นโรงเรียนในโครงการโรงเรียนร่วมพัฒนา (Partnership School Project) หรือโครงการหนึ่งตำบลหนึ่งโรงเรียนคุณภาพ

**3 โรงเรียนตามโครงการพระราชดำริ**จะต้องเป็นสถานศึกษาที่เข้าหลักเกณฑ์กำหนด และได้รับการเสนอขึ้นทูลเกล้าเพื่อรับเข้า
 โครงการในพระราชดำริ (ข้อมูลจาก สนก. สพฐ. พ.ศ. 2567)

 สามารถแสกน QR Code เพื่อตรวจสอบรายชื่อโรงเรียน

 ตามโครงการในพระราชดำริ

* **หลักการพิจารณาจัดสรรอัตราว่างจากผลการเกษียณอายุราชการ เมื่อสิ้นปีงบประมาณ พ.ศ. 2567**

 ให้ สพท. และ สศศ. ดำเนินการตามแนวทางการจัดสรรอัตราว่างจากผลการเกษียณอายุราชการ เมื่อสิ้นปีงบประมาณ พ.ศ. 2567 ดังต่อไปนี้

 **1. ตำแหน่งผู้บริหารสถานศึกษา จัดสรรให้สถานศึกษาตามเงื่อนไข ดังนี้**

1.1 โรงเรียนที่มีจำนวนนักเรียนตั้งแต่ 120 คนขึ้นไป ซึ่งไม่อยู่ในแผนการถ่ายโอนให้แก่องค์กรปกครองส่วนท้องถิ่น หรือไม่อยู่ในแผนการควบรวมสถานศึกษา

1.2 โรงเรียนที่มีจำนวนนักเรียนน้อยกว่า 120 คน ในพื้นที่จังหวัดชายแดนภาคใต้
(จังหวัดสตูล ยะลา ปัตตานี นราธิวาส และ 4 อำเภอในจังหวัดสงขลา ได้แก่ อำเภอจะนะ เทพา นาทวี และสะบ้าย้อย)
และในพื้นที่พิเศษ เสี่ยงภัย ทุรกันดาร ชนกลุ่มน้อย เกาะ ภูเขา และพื้นที่ในเขตชายแดนที่มีอาณาเขตติดต่อกับประเทศเพื่อนบ้าน

1.3 โรงเรียนการศึกษาเพื่อคนพิการ โรงเรียนการศึกษาสงเคราะห์ และโรงเรียน
ตามโครงการพระราชดำริ หรือเป็นโรงเรียนในโครงการโรงเรียนร่วมพัฒนา (Partnership School Project) หรือโครงการหนึ่งตำบลหนึ่งโรงเรียนคุณภาพ

1.4 ตำแหน่งที่เหลือจากการจัดสรร ตามข้อ 1.1, 1.2 และ 1.3 ให้สำนักงานเขตพื้นที่การศึกษาและสำนักบริหารงานการศึกษาพิเศษ (สศศ.) รายงานส่งคืน สพฐ.

**2. ตำแหน่งครูผู้สอน ดำเนินการจัดสรรอัตราตามลำดับ ดังนี้**

2.1 จัดสรรให้สถานศึกษาเพื่อรองรับการบรรจุนักศึกษาทุนโครงการสร้างโอกาสทางการศึกษาสำหรับนักเรียนในพื้นที่ห่างไกลเป็นครูรุ่นใหม่เพื่อพัฒนาคุณภาพโรงเรียนของชุมชน (ครูรัก(ษ์)ถิ่น)

2.2 เมื่อจัดสรรอัตราไว้สำหรับรองรับการบรรจุนักศึกษาทุนตามข้อ 2.1 แล้ว ให้คำนวณอัตรากำลังเพื่อสงวนอัตราไว้ร้อยละ 25 สำหรับดำเนินการตามหนังสือสำนักงาน ก.ค.ศ. ที่ ศธ 0206.6/ว 16
ลงวันที่ 26 พฤศจิกายน 2557 และร้อยละ 50 กรณีเขตพัฒนาพิเศษเฉพาะกิจ จังหวัดชายแดนภาคใต้
เฉพาะจังหวัดยะลา นราธิวาส ปัตตานี และ 4 อำเภอในจังหวัดสงขลา ได้แก่ อำเภอจะนะ เทพา นาทวี
และสะบ้าย้อย ตามหนังสือสำนักงาน ก.ค.ศ. ที่ ศธ 0206.6/ว 17 ลงวันที่ 26 พฤศจิกายน 2557

**ตัวอย่าง** บัญชีจัดสรรคืนอัตราข้าราชการครูที่ว่างจากผลการเกษียณอายุราชการ เมื่อสิ้นปีงบประมาณ พ.ศ. 2567



**ตัวอย่างการคำนวณ 25%, 50% (ว16/ว17)** 1) กรณี สพท. มีอัตราคงเหลือจากการบรรจุ นศ.ทุน ตามข้อ 2.1

 สพป.กระบี่ ได้รับจัดสรรคืนรวม 73 อัตรา เป็นครูผู้สอน จำนวน 58 อัตรา จัดสรรให้โครงการ
ครูรัก(ษ์)ถิ่น) จำนวน 7 อัตรา คงเหลืออัตราครูผู้สอนที่สามารถจัดสรรได้ จำนวน 51 อัตรา

 วิธีคิด 51 x 25% เท่ากับ 12.75 อัตรา ปัดทศนิยมขึ้นเท่ากับ 13 อัตรา

 (หากมีเศษทศนิยมตั้งแต่ 0.5 ขึ้นไป ให้คิดอัตราเพิ่มขึ้นอีก 1 อัตรา)

 ดังนั้น จากอัตราที่สามารถจัดสรรได้ จำนวน 51 อัตรา ต้องสงวนอัตราจำนวน 13 อัตรา
ไว้สำหรับ ว16 และสามารถนำไปจัดสรรได้ จำนวน 38 อัตรา

 2) กรณีที่ สพท. ไม่สามารถจัดสรรได้ครบตามจำนวนที่ได้รับจัดสรรคืน ให้คำนวณ 25% จากจำนวน
ที่สามารถจัดสรรได้)

 ตัวอย่าง กรณีได้รับจัดสรรคืนจาก สพฐ. 100 อัตรา แต่มีสถานศึกษาในสังกัดที่มีอัตรากำลังครูผู้สอนต่ำกว่าเกณฑ์ที่ ก.ค.ศ. กำหนด และเป็นไปตามเงื่อนไข คปร. จำนวน 60 อัตรา ให้คำนวณ 25%
จาก 60 อัตรา จะได้เท่ากับ 15 อัตรา

 วิธีคิด ได้รับจัดสรรคืน จำนวน 100 อัตรา

 อัตราที่สามารถจัดสรรได้ จำนวน 60 อัตรา

 = 60 x 25% = 15 อัตรา

 ดังนั้น จากอัตราที่สามารถจัดสรรได้ จำนวน 60 อัตรา ต้องสงวนอัตราจำนวน 15 อัตรา
ไว้สำหรับ ว16 และสามารถนำไปจัดสรรได้ จำนวน 45 อัตรา

  **\*\*\* สำหรับการคำนวณ ว17 ให้ใช้ 50% \*\*\***

ทั้งนี้ อัตราที่สงวนไว้เพื่อดำเนินการสอบคัดเลือก ว16 และ ว17 จะต้องจัดสรรให้แก่สถานศึกษาตามเงื่อนไขที่ คปร. และ ก.ค.ศ. กำหนด

2.3 อัตราที่เหลือจาก 2.1 และ 2.2 สำหรับนำไปบริหารจัดการตามความสำคัญจำเป็น (รับย้าย/โอน/สอบแข่งขันฯ) ให้ สพท. จัดสรรให้สถานศึกษาตามเงื่อนไข ดังนี้

1) จัดสรรให้โรงเรียนที่มีจำนวนนักเรียนตั้งแต่ 120 คนขึ้นไป ที่มีอัตรากำลังครู ต่ำกว่าเกณฑ์ที่ ก.ค.ศ. กำหนด

2) จัดสรรให้โรงเรียนที่มีจำนวนนักเรียนน้อยกว่า 120 คน ในพื้นที่จังหวัดชายแดนภาคใต้ (จังหวัดสตูล ยะลา ปัตตานี นราธิวาส และ 4 อำเภอในจังหวัดสงขลา ได้แก่ อำเภอจะนะ เทพา นาทวี และสะบ้าย้อย) และในพื้นที่พิเศษ เสี่ยงภัย ทุรกันดาร ชนกลุ่มน้อย เกาะ ภูเขา และพื้นที่ในเขตชายแดน
ที่มีอาณาเขตติดต่อกับประเทศเพื่อนบ้าน

3) โรงเรียนการศึกษาเพื่อคนพิการ โรงเรียนการศึกษาสงเคราะห์ และโรงเรียนตามโครงการพระราชดำริ หรือเป็นโรงเรียนในโครงการโรงเรียนร่วมพัฒนา (Partnership School Project) หรือโครงการหนึ่งตำบลหนึ่งโรงเรียนคุณภาพ

 **3. อัตราว่างจากผลการเกษียณอายุราชการที่ได้รับจัดสรรคืนและไม่สามารถบริหารจัดการได้**

 หากสำนักงานเขตพื้นที่การศึกษาที่ได้รับจัดสรรอัตราคืน (ประกอบด้วย ตำแหน่ง
ผอ.สถานศึกษา รอง ผอ.สถานศึกษา และข้าราชการครู) ไม่สามารถบริหารจัดการได้ เนื่องจากไม่มีสถานศึกษา
ที่มีอัตรากำลังต่ำกว่าเกณฑ์ที่ ก.ค.ศ. กำหนด หรือ ไม่มีสถานศึกษาตามเงื่อนไข คปร. (คปร. กำหนดเงื่อนไขฯ
ให้คืนฯ ในสถานศึกษาที่มีนักเรียนไม่น้อยกว่า 120 คน, พื้นที่พิเศษ, โรงเรียนพระราชดำริ, โรงเรียนร่วมพัฒนา, โรงเรียนในโครงการหนึ่งตำบลหนึ่งโรงเรียนคุณภาพ, บรรจุนักศึกษาทุน) และบริหารจัดการอัตราว่างให้สถานศึกษาทุกแห่งไม่มีความขาดครูแล้ว ขอให้สงวนอัตราว่างดังกล่าวไว้ พร้อมรายงานส่งคืนอัตราให้สำนักงานคณะกรรมการการศึกษาขั้นพื้นฐาน **ตามแบบรายงานส่งคืนอัตรา** **(แบบส่งคืน ผบ. และ/หรือ แบบส่งคืนครู)**

 ทั้งนี้ อัตราว่างที่ระบุใน “แบบรายงานส่งคืนอัตรา” **เป็นอัตราที่ สพฐ. สงวนไว้ และห้าม สพท. นำไปใช้ทุกกรณี โดยอัตราดังกล่าวจะคงค้างอยู่ในบัญชีถือจ่าย จ.18 ของ สพท.** จนกว่าจะมีการ
ตัดโอนตำแหน่งและอัตราเงินเดือนไปกำหนดยัง สพท. อื่น หาก สพท. มีความประสงค์หรือความจำเป็นต้องใช้อัตรา
ซึ่งเคยรายงานส่งคืน ให้ดำเนินการขออนุมัติ สพฐ. เป็นรายกรณี และยังไม่สามารถใช้ตำแหน่งดังกล่าวได้
จนกว่า สพฐ. จะอนุมัติจัดสรรคืนอัตราดังกล่าว

**แบบรายงานส่งคืน (ผู้บริหารสถานศึกษา, ครูผู้สอน)**



ตัวอย่างแบบรายงานส่งคืน ตำแหน่งผู้บริหารสถานศึกษา



ตัวอย่างแบบรายงานส่งคืน ตำแหน่งครูผู้สอน



 ทั้งนี้ อัตราว่างที่ระบุใน “แบบรายงานส่งคืนอัตรา” เป็นอัตราที่ **สพฐ. สงวนไว้ และห้าม สพท. นำไปใช้ทุกกรณี** โดยอัตราดังกล่าวจะคงค้างอยู่ในบัญชีถือจ่าย จ.18 ของ สพท. จนกว่าจะมีการตัดโอนตำแหน่งและอัตราเงินเดือนไปยัง สพท. อื่น หาก สพท. มีความประสงค์หรือความจำเป็นต้องใช้อัตรา
ที่เคยรายงานส่งคืน ให้ดำเนินการขออนุมัติ สพฐ. เป็นรายกรณี และให้ดำเนินการก่อนการใช้อัตราดังกล่าว

* **วิธีการ/ขั้นตอนการดำเนินการ**

 1. แต่งตั้งคณะกรรมการพิจารณาจัดสรรอัตรากำลังข้าราชการครูและบุคลากรทางการศึกษา
ในสถานศึกษาจากผลการเกษียณอายุราชการ เมื่อสิ้นปีงบประมาณ พ.ศ. 2567

 2. นำอัตราที่ได้รับจัดสรร ตามบัญชีจัดสรรอัตรา **(สิ่งที่ส่งมาด้วย 1)** พิจารณาจัดสรรให้สถานศึกษา
ในสังกัดตามเงื่อนไขในการจัดสรรตามมาตรการบริหารจัดการกำลังคนภาครัฐ (พ.ศ. 2566 - 2570) และแนวทางปฏิบัติ รวมถึงหลักเกณฑ์ที่ ก.ค.ศ. กำหนด อย่างเคร่งครัด

 3. จัดทำข้อมูลรายละเอียดการพิจารณาจัดสรรคืนอัตราให้สถานศึกษาในสังกัด ตามแบบรายงาน
ที่กำหนด **(สิ่งที่ส่งมาด้วย 4)**

 4. จัดส่งแบบรายงานผลการจัดสรรอัตราเกษียณฯ ตามแบบที่กำหนด **(สิ่งที่ส่งมาด้วย 4)** ทางอีเมล์ **plankru2012@hotmail.com** โดยจัดส่งในรูปแบบของไฟล์โปรแกรม Microsoft Excel พร้อมตั้งชื่อไฟล์
และชื่อหัวข้ออีเมล์เป็นชื่อสำนักงานเขตพื้นที่การศึกษาตามด้วย “จัดสรรเกษียณ 2567” **ตัวอย่างเช่น**
สพป.กระบี่ จัดสรรเกษียณ 2567, สพม.นนทบุรี จัดสรรเกษียณ 2567 เป็นต้น ภายในวันที่ตามหน้าหนังสือของ สพฐ.

 5. นำเสนอผลการพิจารณาจัดสรรอัตราเสนอ อ.ก.ค.ศ. เขตพื้นที่การศึกษา พร้อมจัดส่งรายงาน
การประชุม อ.ก.ค.ศ. เขตพื้นที่การศึกษา ให้ สพฐ. จำนวน 1 ชุด

* **การรายงานข้อมูล**

 **กรณีที่ 1 สพท. ได้รับจัดสรรอัตราคืน มากกว่า จำนวนอัตราเกษียณ ให้ดำเนินการจัดทำรายละเอียด จำนวน 3 รายการ ดังนี้**

 **1. แบบ คปร. รวม**

 รายงานตำแหน่งข้าราชการครูเกษียณอายุราชการทุกตำแหน่ง (ตารางด้านซ้าย) และตำแหน่ง
ที่ได้รับการจัดสรรทุกตำแหน่ง (ตารางด้านขวา) โดยระบุในช่องหมายเหตุ ดังนี้

**1.1** **ได้รับจัดสรรคืน** (กรณีเป็นตำแหน่งเกษียณอายุราชการของเขตพื้นที่การศึกษา)
ให้ระบุช่องหมายเหตุ **“ได้รับจัดสรรคืน”**

หากสำนักงานเขตพื้นที่การศึกษาไม่สามารถจัดสรรอัตราได้ เนื่องจากไม่มีสถานศึกษา
ที่มีอัตรากำลังต่ำกว่าเกณฑ์ที่ ก.ค.ศ. กำหนด หรือ ไม่มีสถานศึกษาตามเงื่อนไข คปร. (คปร. กำหนดเงื่อนไขฯ
ให้คืนฯ ในสถานศึกษาที่มีนักเรียนไม่น้อยกว่า 120 คน, พื้นที่พิเศษ, โรงเรียนพระราชดำริ, โรงเรียนร่วมพัฒนา, โรงเรียนในโครงการหนึ่งตำบลหนึ่งโรงเรียนคุณภาพ, บรรจุนักศึกษาทุน) และไม่ประสงค์จะรับจัดสรรคืนอัตรา
ให้กรอกข้อมูลในช่อง ตำแหน่ง / ส่วนราชการ / อำเภอ และในช่องหมายเหตุ **“ส่งคืน”**

**1.2** **ได้รับจัดสรรเพิ่ม** กรณีได้รับจัดสรรเกลี่ยอัตราจาก สพท. อื่น ให้ระบุช่องหมายเหตุ **“รับเพิ่มจาก สพท.อื่น”**

หากสำนักงานเขตพื้นที่การศึกษาได้รับจัดสรรเพิ่ม แต่ไม่สามารถจัดสรรอัตราได้ เนื่องจากไม่มีสถานศึกษาที่มีอัตรากำลังต่ำกว่าเกณฑ์ที่ ก.ค.ศ. กำหนด หรือ ไม่มีสถานศึกษาตามเงื่อนไข คปร.
(คปร. กำหนดเงื่อนไขฯ ให้คืนฯ ในสถานศึกษาที่มีนักเรียนไม่น้อยกว่า 120 คน, พื้นที่พิเศษ, โรงเรียนพระราชดำริ, โรงเรียนร่วมพัฒนา, โรงเรียนในโครงการหนึ่งตำบลหนึ่งโรงเรียนคุณภาพ, บรรจุนักศึกษาทุน)
ให้กรอกข้อมูลในช่อง ตำแหน่ง / ส่วนราชการ / อำเภอ ว่า **“ไม่มี ร.ร. ต่ำกว่าเกณฑ์”** และในช่องหมายเหตุ **“ไม่รับเพิ่ม”**

**1.3** **ข้อมูลปริมาณงานสถานศึกษา** ใช้ข้อมูลความขาดครูตามเกณฑ์ ก.ค.ศ. ณ ปัจจุบัน (ทั้งนี้ ให้หักอัตราเกษียณอายุราชการ ปี 2567 ออกไปก่อนการคำนวณครู)

**1.4 หากจัดสรรอัตราให้สถานศึกษาที่มีอัตรากำลังต่ำกว่าเกณฑ์ ก.ค.ศ.** และนักเรียน
น้อยกว่า 120 คน ซึ่งตั้งอยู่ในพื้นที่พิเศษหรืออยู่ในโครงการต่าง ๆ ขอให้ระบุในช่อง “หมายเหตุ” ด้วยว่าสถานศึกษาตั้งอยู่ในพื้นที่พิเศษใดหรือเป็นโครงการพิเศษใด เช่น เสี่ยงภัย ทุรกันดาร ชนกลุ่มน้อย เกาะ ภูเขา ในพื้นที่ชายแดน โครงการพระราชดำริ โครงการโรงเรียนร่วมพัฒนา โครงการหนึ่งตำบลหนึ่งโรงเรียนคุณภาพ **หากเป็นโรงเรียนในพื้นที่ปกติ ไม่ต้องระบุ**

**1.5 เงินเดือน** ระบุตามบัญชีถือจ่าย กรณีเงินเต็มขั้นและสไลด์ไปรับเงินเดือนในอันดับถัดไป เช่น ผู้เกษียณเงินเดือนเต็มขั้นในอันดับ คศ. 3 และสไลด์ไปรับเงินเดือนในอันดับ คศ. 4 ให้ใส่ คศ. 3 เป็นต้น

**ตาราง แบบ คปร. รวม**



 **2. แบบ คปร. เพิ่ม**

 รายงานเฉพาะสถานศึกษาที่ขออนุมัติกำหนดตำแหน่งใหม่ ซึ่งจะได้รับเพิ่มจาก สพท. อื่น
ต้องเป็นสถานศึกษาที่เป็นไปตามเงื่อนไข คปร. และมีสภาพอัตรากำลังครูต่ำกว่าเกณฑ์ ก.ค.ศ. เท่านั้น

**ตาราง แบบ คปร. เพิ่ม**



 **3. แบบรายงานปริมาณงานของสถานศึกษา**

 รายงานข้อมูลปริมาณงานของสถานศึกษาใช้ประกอบการพิจารณาขออนุมัติกำหนดตำแหน่งใหม่ (ตามข้อ 2 ข้างต้น) ให้ดำเนินการเฉพาะ สพท. ที่ได้รับจัดสรรอัตราเพิ่มเท่านั้น ทั้งนี้ สภาพอัตรากำลังที่กรอก
ในแบบรายงานปริมาณงานของสถานศึกษาให้หักจำนวนเกษียณปี 2567 ออกก่อน

ตัวอย่างแบบรายงานปริมาณงานของสถานศึกษา



--------------------------------------

 **กรณีที่ 2**

 **สพท. ได้รับจัดสรรอัตราคืน น้อยกว่า จำนวนอัตราเกษียณ ให้ดำเนินการจัดทำรายละเอียด จำนวน 2 รายการ ดังนี้**

 **1. แบบ คปร. รวม**

 รายงานตำแหน่งข้าราชการครูเกษียณอายุราชการทุกตำแหน่ง (ตารางด้านซ้าย) และตำแหน่ง
ที่ได้รับการจัดสรรทุกตำแหน่ง (ตารางด้านขวา) โดยระบุในช่องหมายเหตุ ดังนี้

**1.1** **ได้รับจัดสรรคืน** (กรณีเป็นตำแหน่งเกษียณอายุราชการของเขตพื้นที่การศึกษา)
ให้ระบุช่องหมายเหตุ **“ได้รับจัดสรรคืน”**

หากสำนักงานเขตพื้นที่การศึกษาไม่สามารถจัดสรรอัตราได้ เนื่องจากไม่มีสถานศึกษา
ที่มีอัตรากำลังต่ำกว่าเกณฑ์ที่ ก.ค.ศ. กำหนด หรือ ไม่มีสถานศึกษาตามเงื่อนไข คปร. (คปร. กำหนดเงื่อนไขฯ
ให้คืนฯ ในสถานศึกษาที่มีนักเรียนไม่น้อยกว่า 120 คน, พื้นที่พิเศษ, โรงเรียนพระราชดำริ, โรงเรียนร่วมพัฒนา, โรงเรียนในโครงการหนึ่งตำบลหนึ่งโรงเรียนคุณภาพ, บรรจุนักศึกษาทุน) และไม่ประสงค์จะรับจัดสรรคืนอัตรา
ให้กรอกข้อมูลในช่อง ตำแหน่ง / ส่วนราชการ / อำเภอ และในช่องหมายเหตุ **“ส่งคืน”**

**1.2** **ตำแหน่งที่ต้องเกลี่ยให้ สพท. อื่น** ให้ระบุช่องหมายเหตุ **“เกลี่ยให้ สพท.อื่น”**

**ตาราง แบบ คปร. รวม**



 **2. แบบ คปร. เกลี่ย** รายงานเฉพาะตำแหน่งที่ต้องเกลี่ยให้ สพท. อื่น

**ตาราง แบบ คปร. เกลี่ย**



-------------------------------------------------

 **กรณีที่ 3**

 **สพท. ได้รับจัดสรรอัตราคืน เท่ากับ จำนวนอัตราเกษียณ ให้ดำเนินการจัดทำรายละเอียด จำนวน 1 รายการ ดังนี้**

 **แบบ คปร. รวม**

รายงานตำแหน่งข้าราชการครูเกษียณอายุราชการทุกตำแหน่ง (ตารางด้านซ้าย) และตำแหน่งที่ได้รับการจัดสรรทุกตำแหน่ง (ตารางด้านขวา) โดยระบุในช่องหมายเหตุ **“ได้รับจัดสรรคืน”**

หากสำนักงานเขตพื้นที่การศึกษาไม่สามารถจัดสรรอัตราได้ เนื่องจากไม่มีสถานศึกษา
ที่มีอัตรากำลังต่ำกว่าเกณฑ์ที่ ก.ค.ศ. กำหนด หรือ ไม่มีสถานศึกษาตามเงื่อนไข คปร. (คปร. กำหนดเงื่อนไขฯ
ให้คืนฯ ในสถานศึกษาที่มีนักเรียนไม่น้อยกว่า 120 คน, พื้นที่พิเศษ, โรงเรียนพระราชดำริ, โรงเรียนร่วมพัฒนา, โรงเรียนในโครงการหนึ่งตำบลหนึ่งโรงเรียนคุณภาพ, บรรจุนักศึกษาทุน) และไม่ประสงค์จะรับจัดสรรคืนอัตรา
ให้กรอกข้อมูลในช่อง ตำแหน่ง / ส่วนราชการ / อำเภอ และในช่องหมายเหตุ **“ส่งคืน”**

**ตาราง แบบ คปร. รวม**



-------------------------------------------------

**บัญชีสรุปผลการใช้อัตราว่างจากผลการเกษียณอายุราชการ**

เมื่อจัดทำข้อมูลการจัดสรรอัตราว่างฯ ตามแบบรายงานที่ทำหนดเรียบร้อยแล้ว ให้จัดทำบัญชีสรุป
ผลการใช้อัตราว่างฯ โดยกรอกจำนวนลงในแบบบัญชีสรุป ตามแบบรายงานที่กำหนด

ตัวอย่างแบบรายงานปริมาณงานของสถานศึกษา



-------------------------------------------------